Projek: High Council

Projek: High Council ialah sebuah siri drama televisyen Malaysia 2023 arahan bersama Anwari Ashraf dan Zulaikha Zakaria. Dibintangi oleh Mierul Aiman, Amir Ahnaf, Nadhir Nasar, Naim Daniel, Yusof Hashim dan Daiyan Trisha, drama ini merupakan susulan kepada Projek: Anchor SPM (2021), dan mengisahkan kisah gengsterisme dan buli dalam sebuah {{lc:Sekolah Berasrama Penuh}}. Siri disiarkan sebagai sebahagian daripada jenama Astro Originals dan disiarkan di Astro GO dari 14 Januari 2023 sehingga 18 Mac 2023 dan di Astro Ria pada 23 Januari 2023 hingga 27 Mac 2023. Ia juga dikenali kerana membawa dua pelakon utamanya, Mierul Aiman dan Amir Ahnaf ke puncak kemasyhuran.

Sinopsis
Fakhri dan Naim ialah dua beradik yang telah terpisah sejak mereka masih kanak-kanak dan bertemu semula di Kolej Ungku Deramat (KUDRAT), sebuah sekolah asrama berprestij tinggi. Mereka berdua menyertai sebuah pertandingan tradisi yang dipanggil "Pilihanraya" yang diadakan secara sulit dan diseliakan oleh "High Council". Pemenang gelanggang itu akan dianggap sebagai pelajar paling berkuasa di KUDRAT.

Demi mengubah niatnya pada usia 15 tahun, Fakhri, seorang pelajar yang bijak, sering terlibat dalam pergaduhan, telah diterima untuk memasuki KUDRAT. Namun, apabila Fakhri merungkai rahsia di sebalik tradisi sekolah itu, secara tidak langsung telah menjadikan dia sasaran utama pelajar-pelajar yang ingin mengukuhkan hierarki "High Council". Bertekad untuk menghentikan segala ketidakadilan dan penyalahgunaan kuasa yang berlaku di kalangan pelajar, Fakhri menyertai gelanggang "plihanraya", bagi menentukan ‘KAPLA’ di sekolah tersebut walaupun pilihannya itu bakal berhadapan dengan sesuatu yang terlalu sukar buatnya.

Pelakon 
 Mierul Aiman sebagai Fakhri, adik kepada Naim dan pelajar baru KUDRAT
 Nadhir Nasar sebagai Naim, abang kepada Fakhri
 Amir Ahnaf sebagai Kahar', KAPLA (Ketua Asrama Pelajar Lelaki Atasan), antagonis utama dan senior kepada Fakhri dan Naim
 Naim Daniel sebagai Ayam, pelajar KUDRAT yang berwatakan lembut
 Kahoe Hon sebagai Jayden
 Daiyan Trisha sebagai Mia, kekasih Naim dan anak kepada pengusaha kantin
 Ameer Asyraf sebagai Fahmi
 Yusof Hashim sebagai Amirr, rakan baik kepada Naim
 Fazziq Muqris sebagai Zahrin
 Sathisvaran Magesvaaran sebagai Prakash
 Fadhli Masoot sebagai Hakeem, KAPLA Interim
 Nik Rifa'ie sebagai Black
 Hazeeq Dean sebagai Ariz
 Aida Aris sebagai Idah, ibu kepada Fakhri dan Naim
 Azhar Sulaiman sebagai Firdaus Ismet, bapa kepada Fakhri dan Naim
 Ben Tan sebagai Mr. Sin, warden KUDRAT
 Sazzy Falak sebagai Puan Faniza, guru Bahasa Inggeris Tingkatan 4
 Muhammad Faizal sebagai MA
 Hushairy Hussein sebagai Dato' Abu Yamin, bapa Kahar
 Sathiya sebagai Bapa Prakash
 Hasnul Rahmat sebagai Tuan Yusof, pengetua KUDRAT
 Edika Yusof sebagai Harun Jasni, bapa tiri kepada Naim dan Fakhri
 Shasha Abedul sebagai kawan Mia, pembantu kantin

Episod

Runut bunyi 
Projek: High Council telah dimuatkan dengan dua lagu tema bertajuk "Test Drive" nyanyian Firdaus Rahmat hasil ciptaan Iqie Hugh, Firdaus sendiri dan Omar K dan dikeluarkan oleh World Peace Entertaiment dan "KUDRAT" nyanyian Sekumpulan Orang Gila dan Naim Daniel hasil ciptaan Raja Nazrin Shah, Raja Nazmin Shah (Adek) dan Naim sendiri. Kedua-dua lagu ini boleh distrim di semua platform digital.

Penerbitan 
Penggambaran dijalankan pada pertengahan 2022 selepas pra-penerbitan dijalankan selama hampir setahun. Nadhir Nasar dan Daiyan Trisha yang sebelum ini berlakon dalam Projek: Anchor SPM, kembali menjayakan francais Projek kedua, tetapi melakonkan watak berbeza masing-masing.

Siaran
Projek: High Council memulakan tayangan perdana di Astro GO bermula 14 Januari 2023 setiap Sabtu, manakala di Astro Ria, tayangan perdananya bermula pada 23 Januari 2023 setiap Isnin.

Kontroversi 
Projek: High Council mendapat teguran daripada Public Health Malaysia (PHM) menerusi satu ciapan di Twitter, yang mendapati terlalu banyak adegan merokok dan keterlaluan dalam drama ini. Selain itu, PHM turut mempersoalkan jika terdapat ‘tangan ghaib’ yang meminta pasukan penerbitan untuk memasukkan banyak adegan merokok dalam drama ini. Naim Daniel yang memegang watak Ayam dalam Projek: High Council, kemudian memberi respon tentang isu tersebut.

Pada 4 April 2023, seorang penuntut universiti berusia 22 tahun telah didenda RM600 selepas didapati bersalah memuat naik pautan haram drama tersebut di peranti miliknya. Astro menerusi satu kenyataan menyatakan, laporan polis telah dibuat pada 14 Februari.

Anugerah dan pencalonan

Lihat juga
 Juvana (2011), drama bersiri dari Primeworks Studios yang menyampaikan tema dan jalan cerita yang serupa

Rujukan

Pautan luar 
 

Drama Melayu 2023
Drama bahasa Melayu
Rancangan Astro Ria
Siri televisyen mengenai buli
Kontroversi televisyen di Malaysia